2. 1. behandling af Budget 2024-27 i Byrådet (Åben)
Tidl. politisk behandling BY, 28.02.23, pkt. 2
Forventet sagsgang
ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til Budgetforslag 2024-27 og sende det videre 
til 2. behandling.
Byrådet godkendte 28. februar 2023 processen for udarbejdelsen af Budget 2024-27. Budgettet skal 
vedtages endeligt inden 15. oktober 2023, og budgetforslaget skal behandles i Byrådet to gange med 
mindst tre ugers mellemrum.
Byrådet blev på et temamøde 14. august 2023 præsenteret for det tekniske budgetforslag, som bl.a. bygger 
på den aftale om kommunernes økonomi for 2024, der i juni 2023 er indgået mellem regeringen og KL. 
Økonomiaftalen for 2024 indeholder en forøgelse af bloktilskuddet til serviceudgifter på 1,4 mia. kr. i 2024. 
For Favrskov Kommune svarer det til ca. 10 mio. kr.
 
Det tekniske budgetforslag viste et overskud på den ordinære drift på 90,6 mio. kr. i 2024 og ca. 78 mio. 
kr. årligt i 2025-27. Byrådets målsætning er et overskud på den ordinære drift på 100 mio. kr. årligt.
Som en del af økonomiaftalen for 2024 mellem regeringen og KL er der aftalt en fælles serviceramme for 
alle kommuner i 2024. Serviceudgifterne i [adresse] tekniske budgetforslag var ca. 16 mio. kr. 
over Favrskov Kommunes andel af den nationale serviceramme.
Byrådets partier drøftede på budgetseminaret 23. og 24. august 2023 forslag til reduktioner, udvidelser og 
anlæg. I drøftelsen indgik en række administrative forslag, politiske forslag samt eksterne forslag fra 
foreninger m.fl.
Sideløbende med Byrådets budgetdrøftelser har regeringen, som en del af finanslovsforhandlingerne, 
besluttet at løfte den kommunale økonomi og serviceramme for 2024 med yderligere 650 mio. kr. Det 
betyder en forbedring af indtægtssiden i [adresse] med 5 mio. kr. årligt i 2024-27. 
De politiske forhandlinger om Budgetforslag 2024-27 fortsatte 28. august, 29. august og 31. august 2023.
Budgetforslag 2024-27 blev offentliggjort i forlængelse af Økonomiudvalgets møde 5. september 2023.
Budgetforslaget blev sendt i høring i institutionsbestyrelser, samarbejdsudvalg mv. 6. september 2023. 
Fristen for høringssvar udløber 19. september 2023.
I løbet af budgetprocessen mødes borgmestrene i KL-regi for at drøfte, hvordan økonomiaftalen for 2024 
samlet set kan overholdes for alle landets kommuner.
Byråd
12. september 2023  18:30
[adresse]: EMN-2022-03570
Dok-ID: 3598307
Sagsbehandler: sve
De politiske forhandlinger om Favrskov Kommunes budget for 2024-27 fortsætter 25. september 2023 efter 
endt høring.
De politiske partier har frist for fremsendelse af ændringsforslag 28. september 2023.
Budgetforslaget 2. behandles i Økonomiudvalget 2. oktober 2023 og i Byrådet 10. oktober 2023.
VURDERING
I Budgetforslag 2024-27 er der indarbejdet driftsudvidelser og driftsreduktioner jf. nedenstående.
Mio. kr.
2024
2025
2026
2027
Reduktioner
-14,7
-19,8
-19,8
-19,8
Udvidelser
17,1
20,7
22,7
22,7
Nettoudvidelser
2,4
0,9
2,9
2,9
[adresse] har, i lighed med en række andre kommuner, de seneste år oplevet stærkt stigende 
udgifter inden for det specialiserede socialområde. Derfor er driftsbudgettet til socialområdet i 
budgetforslaget udvidet med 13 mio. kr.  i 2024 stigende til 19 mio. kr. i 2026 og 2027.
Oversigten over de konkrete udvidelser og reduktioner fremgår af Budgetforslag 2024-27.
I budgetforslaget er der følgende overskud på den ordinære drift.
Mio. kr.
2024
2025
2026
2027
Overskud på ordinær drift
108,7
102,4
102,0
103,5
Serviceudgifterne i budgetforslaget overholder Favrskov Kommunes andel af den nationale ramme til 
serviceudgifter.
I budgetforslaget indgår følgende beløb til anlæg på det skattefinansierede område ekskl. jordforsyning.
Mio. kr.
2024
2025
2026
2027
Anlæg
119,5
119,7
110,9
110,5
Det store anlægsprogram i budgetperioden skal bl.a. ses i sammenhæng med den befolkningstilvækst, 
som [adresse] oplever.
Anlægsudgifterne i budgetforslaget overholder Favrskov Kommunes andel af den nationale ramme til 
anlægsudgifter.
Herudover er der i 2025-27 afsat et rammebudget på 4 mio. kr. årligt til grundkapitalindskud i almene 
boligprojekter. 
Favrskov Kommune har søgt Indenrigs- og Boligministeriet om tilskud fra puljen til særligt vanskeligt stillede 
kommuner på 20 mio. kr. Favrskov Kommune har modtaget afslag på ansøgningen.
Budgetforslaget indeholder desuden en række usikkerheder/opmærksomhedspunkter bl.a. som følge af de 
stigende udgifter til det specialiserede socialområde. Herudover er der opmærksomhed på den økonomiske 
udvikling på arbejdsmarkedsområdet. Endvidere er der usikkerhed om provenuet som følge af nye 
ejendomsvurderinger, og om [adresse] mister statslig finansiering som følge af, at andre 
kommuner vælger at hæve skatten.
ØKONOMI
[adresse] samlede økonomiske konsekvenser fremgår af budgetforslaget.
INDDRAGELSE
Foreninger m.fl. havde i april 2023 mulighed for at fremsende forslag til budgettet for 2024-27. Alle de 
fremsendte forslag blev drøftet på møderne i de respektive fagudvalg i juni 2023. På budgetseminaret 23. 
og 24. august 2023 blev de eksterne forslag ligeledes drøftet.
Økonomiudvalget og Hoved-Med-Udvalget drøftede 15. august 2023 det tekniske budget for 2024-27.
Kommunens ledere og medarbejderrepræsentanter blev orienteret om budgetforslaget 5. september 2023.
Budgetforslaget blev sendt i høring i perioden 6. til 19. september 2023.
I forlængelse af Byrådets 1. behandling 12. september 2023 er der fra kl. 20.00 -21.00 mulighed for at få 
svar på skriftligt indsendte spørgsmål om budgettet. Svarene bringes live via www.kommune-tv.dk. 
I 
løbet 
af 
budgetprocessen 
er 
budgetmaterialet 
tilgængeligt 
på 
kommunens 
hjemmeside 
www.favrskov.dk/budget.
INDSTILLING
Direktøren for Job og Økonomi indstiller til Byrådet:
1.
At Budgetforslag 2024-27 videresendes til 2. behandling.
BESLUTNING
.
Byrådet, 12. september 2023:
Fraværende: Ingen
Indstillingen blev godkendt.  
For indstillingen stemte 24, mens en stemte imod. Ingen undlod at stemme.   
For stemte Holger Simonsen, Katcha Steffensen, Michael Pedersen, Ida Steffensen, Osvald Jacobsen, 
Klara Koch, Nora Lind, Pete Jespersen, Lars Jeppesen, René Schmidt, Paw Thorsen 
Maiken Johnsen, Ziggy Jensen, Connie Jessen, 
Ulrike Møller, Richard Kristiansen, Mike Pedersen, Finn Lauridsen, Kurt Schou, Kristian Brandt, Sine Danielsen 
Bertram Friis, Charlotte Mikkelsen, Marianne Kjær, Uffe Brandt og Timmy Poulsen.
Imod stemte Thake Tammy Jensen.
Bilag
1.
Budgetforslag 2024-27 (3598690)
2.
Reduktionsblokke i Budgetforslag 2024-27 (3599023)
3.
Udvidelsesblokke i Budgetforslag 2024-27 (3599024)
4.
Anlægsblokke i Budgetforslag 2024-27 (3599026)
5.
Generelle bemærkninger - Byrådets 1. behandling Budget 2024-27 (3598190)
6.
Takstoversigt 2024 - Byrådets 1 behandling (3600149)
